CELEX: 52021PC0150
Language: da
Date: 2021-03-30
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i AVS-EU-Ambassadørudvalget til ændring af AVS-EU-Ambassadørudvalgets afgørelse nr. 3/2016 om Centret for Virksomhedsudvikling (CVU)

EUROPA-KOMMISSIONEN
            Bruxelles, den 30.3.2021
            COM(2021) 150 final
            2021/0074(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i AVS-EU-Ambassadørudvalget til ændring af AVS-EU-Ambassadørudvalgets afgørelse nr. 3/2016 om Centret for Virksomhedsudvikling (CVU)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i AVS-EU-Ambassadørudvalget i forbindelse med den planlagte vedtagelse af en afgørelse om ændring af AVS-EU-Ambassadørudvalgets afgørelse nr. 3/2016, og har til formål at gøre det muligt for kuratoren at sikre gennemførelsen af den passive fase af Centret for Virksomhedsudvikling (CVU), indtil CVU har indfriet alle sine passiver og realiseret alle sine aktiver.
            
            
               2.Baggrund for forslaget
            
            
               2.1.Cotonouaftalen
            
            
               Cotonouaftalen
                  1
                har siden 2000 udgjort rammen for EU's forbindelser med de 79 AVS-lande. Aftalen blev indgået for en periode på 20 år fra den 1. marts 2000 til den 29. februar 2020. Den blev efterfølgende revideret i 2005 og 2010.  
            
            
               Ved AVS-EU-Ambassadørudvalgets afgørelse om overgangsforanstaltninger blev anvendelsen af bestemmelserne i Cotonouaftalen den 4. december 2020 forlænget for anden gang indtil den 30. november 2021 eller indtil den nye aftales ikrafttræden eller indtil den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først
                  2
               .
            
            
               2.2.AVS-EU-Ambassadørudvalget
            
            
               Ambassadørudvalget er nedsat i henhold til artikel 16 i aftalen. Det består af medlemsstaternes faste repræsentanter ved EU og en repræsentant for Kommissionen på den ene side og chefen for hver AVS-stats mission ved EU på den anden side. 
            
            
               Ambassadørudvalget bistår Ministerrådet ved udførelsen af dets opgaver og udfører ethvert mandat, som det pålægges af Ministerrådet (aftalens artikel 16, stk. 2). Ministerrådet kan i den henseende overdrage beføjelser til Ambassadørudvalget (Cotonouaftalens artikel 15, stk. 4). Det fører desuden tilsyn med gennemførelsen af aftalen og med de fremskridt, der gøres med hensyn til at nå de mål, der er fastsat deri.  
            
            
               Ifølge Ambassadørudvalgets forretningsordens artikel 1 mødes Ambassadørudvalget
                  3
                regelmæssigt, navnlig med henblik på at forberede møder i Ministerrådet og i alle de tilfælde, hvor det er nødvendigt, efter anmodning fra en af parterne. I Ambassadørudvalgets forretningsordens artikel 5 fastsættes der også en skriftlig procedure.
            
            
               2.3.Den retsakt, der skal vedtages af AVS-EU-Ambassadørudvalget
            
            
               AVS-EU-Ministerrådet vedtog på sit 39. møde den 19.-20. juni 2014 i Nairobi, Kenya, i en fælles erklæring at gå videre med den ordnede lukning af CVU, som er et blandet teknisk organ under AVS-EU-partnerskabsaftalen, der blev indført ved aftalens bilag III. I nævnte fælles erklæring gav Ministerrådet i henhold til aftalens artikel 15, stk. 4, AVS-EU-Ambassadørudvalget beføjelse til at træffe de nødvendige afgørelser, "herunder den relevante ændring af Cotonouaftalens bilag III"
                  4
               .
            
            
               AVS-EU-Ambassadørudvalget tillod ved sin afgørelse nr. 4/2014
                  5
                CVU's bestyrelse at træffe alle nødvendige foranstaltninger til forberedelse af lukningen af CVU. CVU's bestyrelse undertegnede derefter en kontrakt med en kurator indtil den 31. december 2016.
            
            
               I henhold til AVS-EU-Ambassadørudvalgets afgørelse nr. 3/2016 (i det følgende benævnt "afgørelse nr. 3/2016")
                  6
                er nedlukningsfasen blevet efterfulgt af en "passiv fase", hvor CVU udelukkende eksisterer med henblik på sin likvidation. 
            
            
               Ved afgørelse nr. 3/2016 blev der indført de nødvendige ændringer af bilag III til AVS-EU-partnerskabsaftalen og fastlagt en ny retlig ramme for CVU fra den 1. januar 2017 (artikel 3, stk. 1, i afgørelse nr. 3/2016).
            
            
               Den passive fase, der forvaltes af en kurator, omfatter administrative opgaver, bl.a. at forvalte CVU's arkiver, svare på administrative formaliteter og håndtere tilbageværende retstvister, som ikke er blevet bilagt i løbet af nedlukningsfasen. Den passive fase begyndte dagen efter nedlukningsfasen, nemlig den 1. januar 2017. Ifølge betragtningerne i afgørelse nr. 3/2016 var det AVS-EU-Ambassadørudvalgets hensigt, at den passive fase bør ophøre efter en periode på fire år, eller når CVU har indfriet alle sine passiver og realiseret alle sine aktiver, alt efter hvad der indtræffer først.
            
            
               I henhold til artikel 2, stk. 1, i afgørelse nr. 3/2016 bør Europa-Kommissionen inden nedlukningsfasens ophør, dvs. inden den 31. december 2016, kontrahere med en kurator, der sikrer gennemførelsen af den passive fase fra den 1. januar 2017 i en periode på fire år, eller indtil CVU har indfriet alle sine passiver og realiseret alle sine aktiver, alt efter hvad der indtræffer først. Kommissionen undertegnede efterfølgende en tjenesteydelseskontrakt med kuratoren for en første gennemførelsesperiode på fire år.
            
            
               I de sidste måneder af 2020 viste det sig, at CVU ikke ville have indfriet alle sine passiver og realiseret alle sine aktiver senest den 31. december 2020.
            
         
         
            
               Derfor skal AVS-EU-Ambassadørudvalget vedtage en ændring af artikel 2, stk. 1, i afgørelse nr. 3/2016 med henblik på at gøre det muligt for kuratoren at sikre gennemførelsen af CVU's passive fase, indtil CVU har indfriet alle sine passiver og realiseret alle sine aktiver. Dermed sikres det, at gennemførelsen af den passive fase under kuratorens ledelse afsluttes korrekt. Medlemmerne af Ambassadørudvalget for Organisationen af AVS-Stater tilkendegav i januar 2021, at de var indforståede med denne ændring.
            
            
               3.Den holdning, der skal indtages på Unionens vegne
            
            
               Kommissionen foreslår, at Unionen godkender den påtænkte ændring af artikel 2, stk. 1, i afgørelse nr. 3/2016. Den holdning, der skal indtages på Unionens vegne, skal alt efter omstændighederne fastlægges enten på et møde i AVS-EU-Ambassadørudvalget eller ved skriftlig procedure.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  7
               .
            
            
               4.1.2.Princippernes anvendelse på det foreliggende tilfælde
            
            
               AVS-EU-Ambassadørudvalget er et organ, der er nedsat ved en aftale, nemlig Cotonouaftalen.
            
            
               Den retsakt, som AVS-EU-Ambassadørudvalget skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. aftalens artikel 15 og 16. Ministerrådet kan i henhold til Cotonouaftalens artikel 15, stk. 3, træffe afgørelser, der er bindende for parterne i aftalen, og kan i henhold til aftalens artikel 15, stk. 4, overdrage beføjelser til Ambassadørudvalget. Ambassadørudvalget er nedsat i henhold til Cotonouaftalens artikel 16. I henhold til Cotonouaftalens artikel 16, stk. 2, kan Ambassadørudvalget inden for det af Ministerrådet tildelte mandat træffe eller ændre afgørelser, der er bindende for parterne.
            
            
               Den Europæiske Union er sammen med sine medlemsstater en kontraherende part i Cotonouaftalen og vil således være bundet af Ambassadørudvalgets påtænkte afgørelse.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Det materielle retsgrundlag for Rådets afgørelse bør være det samme som for vedtagelsen af Rådets afgørelse (EU) 2016/1098 af 4. juli 2016 om den holdning, der skal indtages på Den Europæiske Unions vegne i AVS-EU-Ambassadørudvalget, til revisionen af bilag III til AVS-EU-partnerskabsaftalen
                  8
               , dvs. artikel 209, stk. 2, i TEUF.
            
            
               4.3.Konklusion
            
         
         
            
               Retsgrundlaget for den foreslåede afgørelse bør være artikel 209, stk. 2, i TEUF sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da den retsakt, der skal vedtages af AVS-EU-Ambassadørudvalget, ændrer AVS-EU-Ambassadørudvalgets afgørelse nr. 3/2016, bør den offentliggøres i Den Europæiske Unions Tidende efter vedtagelsen.
            
            
               2021/0074 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i AVS-EU-Ambassadørudvalget til ændring af AVS-EU-Ambassadørudvalgets afgørelse nr. 3/2016 om Centret for Virksomhedsudvikling (CVU)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 209, stk. 2, sammenholdt med artikel 218, stk. 9,
            
            
               under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (i det følgende benævnt "AVS-EU-partnerskabsaftalen"),
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ifølge AVS-EU-partnerskabsaftalens artikel 15, stk. 4, kan AVS-EU-Ministerrådet overdrage beføjelser til AVS-EU-Ambassadørudvalget. 
            
            
               (2)AVS-EU-Ministerrådet vedtog på sit 39. møde den 19.-20. juni 2014 i Nairobi i en fælles erklæring at gå videre med den ordnede lukning af Centret for Virksomhedsudvikling (i det følgende benævnt "CVU"). Til dette formål gav AVS-EU-Ministerrådet AVS-EU-Ambassadørudvalget beføjelse til at arbejde videre med sagen med henblik på at træffe de nødvendige afgørelser.
            
            
               (3)Ved AVS-EU-Ambassadørudvalgets afgørelse nr. 3/2016 af 12. juli 2016
                  9
                blev revisionen af bilag III til AVS-EU-partnerskabsaftalen vedtaget, og der blev indført de nødvendige ændringer af bilag III til AVS-EU-partnerskabsaftalen samt fastlagt en ny retlig ramme for CVU fra den 1. januar 2017, hvorefter dets status som juridisk person udelukkende bevares med henblik på dets likvidation.
            
            
               (4)Det fastsættes i artikel 2, stk. 1, i afgørelse nr. 3/2016, at en kurator bør sikre gennemførelsen af den passive fase fra den 1. januar 2017 i en periode på fire år, eller indtil CVU har indfriet alle sine passiver og realiseret alle sine aktiver, alt efter hvad der indtræffer først.
            
            
               (5)CVU vil ikke have indfriet alle sine passiver og realiseret alle sine aktiver inden den 31. december 2020. Det anses derfor for nødvendigt at ændre AVS-EU-Ambassadørudvalgets afgørelse nr. 3/2016 for at sikre, at gennemførelsen af den passive fase under kuratorens ledelse afsluttes korrekt.
            
            
               (6)AVS-EU-Ambassadørudvalget skal vedtage ændringen af afgørelse nr. 3/2016 på et af sine møder eller ved skriftlig procedure.
            
            
               (7)Den holdning, der skal indtages på Unionens vegne i AVS-EU-Ambassadørudvalget, bør fastlægges, da den påtænkte retsakt får bindende virkning for Unionen —
            
            
               VEDTAGET DENNE AFGØRELSE:
            
         
         
            
               Artikel 1
            
            
               Den holdning, som Unionen skal indtage i AVS-EU-Ambassadørudvalget vedrørende CVU, skal være at:
            
            
               –artikel 2, stk. 1, i AVS-EU-Ambassadørudvalgets afgørelse nr. 3/2016 affattes således: "Europa-Kommissionen kontraherer en kurator, der sikrer gennemførelsen af den passive fase, indtil CVU har indfriet alle sine passiver og realiseret alle sine aktiver"
            
            
               –AVS-EU-Ambassadørudvalgets afgørelse om ændring af AVS-EU-Ambassadørudvalgets afgørelse nr. 3/2016 finder anvendelse fra den 1. januar 2021.
            
            
               Artikel 2
            
            
               Denne afgørelse er rettet til Kommissionen.
            
            
               AVS-EU-Ambassadørudvalgets afgørelse offentliggøres efter vedtagelsen i Den Europæiske Unions Tidende. 
            
            
               Udfærdiget i Bruxelles, den […].
            
            
               
                     På Rådets vegne
               
               
               
                     Formand
               
            
         
         
            
                  
                     (1)
                  
                        Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og medlemsstaterne på den anden side undertegnet i Cotonou den 23. juni 2000 (EFT L 317 af 15.12.2000, s. 3; EUT L 287 af 28.10.2005, s. 4; EUT L 287 af 4.11.2010, s. 3).
               
               
                  
                     (2)
                  
                        AVS-EU-Ambassadørudvalgets afgørelse nr. 2/2020 af 4. december 2020 om ændring af afgørelse nr. 3/2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen (EUT L 420 af 14.12.2020, s. 32).
               
               
                  
                     (3)
                  
                        Afgørelse nr. 3/2005 truffet af AVS-EF-ministerrådet den 8. marts 2005 om fastsættelse af AVS-EF-Ambassadørudvalgets forretningsorden (EUT L 95 af 14.4.2005, s. 51).
               
               
                  
                     (4)
                  
                        Fælles erklæring fra AVS og EU om Centret for Virksomhedsudvikling (CVU) af 3. juli 2014, ACP-UE 2120/14.
               
               
                  
                     (5)
                  
                        AVS-EU-Ambassadørudvalgets afgørelse nr. 4/2014 af 23. oktober 2014 vedrørende mandatet til bestyrelsen for Centret for Virksomhedsudvikling (CVU) (EUT L 330 af 15.11.2014, s. 61).
               
               
                  
                     (6)
                  
                        AVS-EU-Ambassadørudvalgets afgørelse nr. 3/2016 om revisionen af bilag III til AVS-EU-partnerskabsaftalen (EUT L 192 af 16.7.2016, s. 77).
               
               
                  
                     (7)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61 til 64. 
               
               
                  
                     (8)
                  
                        EUT L 182 af 7.7.2016, s. 39.
               
               
                  
                     (9)
                  
                        AVS-EU-Ambassadørudvalgets afgørelse nr. 3/2016 om revisionen af bilag III til AVS-EU-partnerskabsaftalen (EUT L 192 af 16.7.2016, s. 77).